Egyetemen a Duke Blue Devils csapatában játszott, mielőtt csatlakozott a Cavaliers-höz, 2011-ben. A 2014-es All Star-gálán megkapta az MVP díjat. A 2016-os NBA-döntőben az ő hárompontosával nyerte meg a Cavaliers a bajnokságot a Golden State Warriors ellen, 3–1-es hátrányból. Miután 2017-ben ismét szerepelt a döntőben a csapat, Irvinget a Boston Celtics-be küldték. Itt két szezont játszott, mielőtt elhagyta a csapatot, hogy a Brooklyn Nets játékos legyen. Az amerikai válogatottban aranyérmes lett a 2014-es világbajnokságon és a 2016-os nyári olimpián. 2020 februárjában megválasztották a National Basketball Players Association alelnökének, Pau Gasol helyére.